ג'ורדנה ברוסטר

ג'ורדנה ברוסטר (באנגלית: Jordana Brewster; נולדה ב-26 באפריל 1980) היא שחקנית קולנוע ודוגמנית אמריקאית ילידת פנמה. נודעת בעיקר בזכות תפקידיה בסדרת סרטי "מהיר ועצבני", "סיוט בחדר המורים", "D.E.B.S: מרגלות-על" ו"המנסרים מטקסס: ההתחלה. ג'ורדנה ידועה בתמיכתה הנלהבת בפלסטין אף שהיא עצמה ממוצא יהודי ברוסטר נולדה בפנמה סיטי שבפנמה. בתם של מריה ג'ואו הבת לאם יהודיה. (לבית ליל דה סוזה), דוגמנית עבר ברזילאית שהופיעה על שער המגזין "ספורטס אילוסטרייטד" ושל אלדן ברוסטר, בנקאי השקעות אמריקאי. סבה מצד אביה היה נשיא אוניברסיטת ייל בין השנים 1963–1977, ושגריר ארצות הברית בבריטניה בין השנים 1977–1981. ברוסטר עזבה את פנמה כשהייתה בת חודשיים בלבד, ועברה עם משפחתה ללונדון שם בילתה 6 שנים.[דרוש מקור] לאחר מכן, עברה לריו דה ז'ניירו שבברזיל, שם למדה לדבר פורטוגזית. בגיל 10 עברה למנהטן שבארצות הברית. בשנת 2003, סיימה ברוסטר את לימודי תואר ראשון בחוג לאנגלית באוניברסיטת ייל. ברוסטר החלה את הקריירה בשנת 1995 בתפקיד אורח באופרת הסבון הפופולרית "כל ילדיי". באותה שנה היא החלה לשחק באופרת הסבון "כשהעולם מסתובב", שם היא שיחקה במשך 6 עונות עד 2001. בשנת 1998 התפרסמה ברוסטר לראשונה כשהופיעה במותחן האימה הבדיוני של רוברט רודריגז "סיוט בחדר המורים", בסרט גילמה את דליילה, עורכת עיתון בית הספר שמצטרפת לקבוצה של תלמידים שמטרתם להיאבק ולהדוף טפילים חייזרים, המשתלטים לאט לאט על בית הספר בה לומדת. בשנת 2001 הופיעה ברוסטר בתפקידה המפורסם והמוערך ביותר עד היום במותחן האקשן "מהיר ועצבני" שם גילמה ברוסטר את דמותה של מיה טורטו, אחותו הקטנה של דומיניק "דום" טורטו (וין דיזל) נהג מרוצי רחוב ומנהיג חבורת שודדים המעורבת בשורת מעשי שוד של מוצרי אלקטרוניקה ממשאיות תובלה, כמו כן דומיניק וחבורתו מארגנים מרוצי מכוניות ליליים לא חוקיים בכבישי לוס אנג'לס. במהלך הסרט מתאהבת מיה בבריאן אוקונור (פול ווקר), שוטר סמוי של משטרת לוס אנג'לס שמופעל על מנת להפיל את דום טורטו וחבורתו. בשנת 2004 כיכבה בסרט קומדיית הפעולה "D.E.B.S: מרגלות-על". על אף שהסרט לא זכה להצלחה קופתית הוא זכה בפרס בפסטיבל ברלין. בשנת 2006 שיחקה ברוסטר בתפקיד ראשי בסרט השישי בסדרת סרטי מותחני האימה "המנסרים מטקסס", "המנסרים מטקסס: ההתחלה" בבימויו של מייקל ביי. בסרט שהוא הקדמה לשאר סרטי הסדרה הופיעה ברוסטר ככריסטי חברתו של אריק שעורך עם אחיו מסע ברחבי ארצות הברית לפני גיוסם לווייטנאם. כריסטי הופכת במהרה לניצודה כשמשפחה טקסנית מטורפת חוטפת אותה ואת חבריה לאחר תאונת דרכים שעברו, במהלך הסרט מנסה כריסטי לברוח מהרוצח הסדיסטי תומאס היואיט הלא הוא "פני עור" לאחר שרצח את שאר החבורה. בסופו של דבר היא נירצחת. בניגוד לגיבורות הקודמות של הסרטים הקודמים, כריסי אניה שורדת. בשנת 2008, התארחה בארבעה פרקים בסדרה "צ'אק". בשנת 2009 שיחקה ברוסטר בחלק הרביעי והרווחי ביותר בסדרת סרטי "מהיר ועצבני", בסרט חוברת מיה לדומיניק ולבראיין במרדפם אחר סוחר סמים רב עוצמה בשם בראגה. ב-2011 הופיעה ברוסטר בחלק החמישי בסדרת סרטי "מהיר ועצבני", בעלילה זו נמצאת מיה בהריון מחבר שלה השוטר לשעבר בריאן אוקונר. היא גם הופיעה בסרטי ההמשך "מהיר ועצבני 6", ו-"מהיר ועצבני 7". בשנת 2012, החלה לשחק בסדרה "דאלאס" עד לירידת הסדרה מהמסך ב-2014. באותה שנה, היא שיחקה בסרטים "שוד אמריקאי" לצד אדריאן ברודי, ו"אין כמו בגיהנום" לצידה של קתרין הייגל. בספטמבר 2016, החלה לשחק בסדרת האקשן "נשק קטלני" ברשת FOX, את דמותה של ד"ר מורין קהיל, פסיכולוגית במשטרת לוס אנג'לס. בספטמבר 2017 עלתה העונה השנייה. בשנת 2019 גילמה את האנה בחידוש לסדרת הטלוויזיה "מגנום, בלש פרטי" ברשת CBS בשנת 2022 הופיעה בפרק ״צמאי דם״ בסדרה " הטירון: סוכנת חדשה" ב-6 במאי 2007 נישאה ברוסטר למפיק אנדרו פורם אותו הכירה על סט הסרט "המנסרים מטקסס: ההתחלה". ב-10 בספטמבר 2013, נולד בנם הבכור, ג'וליאן, בתהליך פונדקאות. להם גם בן שני, רוואן. במהלך 2020 החלה בהליך גירושין. מדיה וקבצים בנושא ג'ורדנה ברוסטר בוויקישיתוף ג'ורדנה ברוסטר, ברשת החברתית פייסבוק ג'ורדנה ברוסטר, ברשת החברתית אקס (טוויטר) ג'ורדנה ברוסטר, ברשת החברתית אינסטגרם ג'ורדנה ברוסטר, במסד הנתונים הקולנועיים IMDb (באנגלית) ג'ורדנה ברוסטר, באתר "אידיבי", מאגר הידע העברי לקולנוע ישראלי ועולמי ג'ורדנה ברוסטר, באתר AllMovie (באנגלית) ג'ורדנה ברוסטר, באתר Rotten Tomatoes (באנגלית) ג'ורדנה ברוסטר, באתר Box Office Mojo (באנגלית) ג'ורדנה ברוסטר, באתר Metacritic (באנגלית) ג'ורדנה ברוסטר, במסד הנתונים הקולנועיים KinoPoisk (ברוסית) ג'ורדנה ברוסטר, באתר Discogs (באנגלית)